गोदान दिल्ली , 14 नभेम्बर : 24 घन्टा एबा सानसेनि गेजेरावनो कभिज - 19 सन्देरनायनि 44.879 गोदान पजिटिभ मोन्नायनि उनाव भारत हादरआव करना सन्देरनाय बिसानआ शुक्रबार मोनाबिलि समसिमाव गासै 87.28 लाखसिम जाहैबाय । बेराफार्से बे गिख्रंथाव भाइरासनिफ्राय फाहामथाय लाखांनायनि उनाव उदां जानो हानाय एबा मोजां देहायाव फैफिन्नाय सुबुंफोरनि बिसानआ 92.97 जौखोन्दो , थामहिनबा 81.15,580 सिम जाहैबाय । बेराफार्से दुखुनांथाव बाथ्रादि , बे गिख्रंथाव करना भाइरासजों गाग्लोबजानानै दासिम हादरआव सा 1.28,894 सुबुंफोरा जिउ खहा जाबाय । सान्नो गोनां बाथ्रादि , हादरआव जुदि दिनैसिमबो सानसेयावनो 40 रोजानि बांसिन गोदानै करना सन्देरनाय मोन्नो हायोब्ला , हादरनि थागिबि सुबुंफोरा बेसेबां रैखाथि गोनां जागोन ? थारैनो गुबुन हादरफोरबादि भारतआवबो फिन लकडाउन जाफिनबावनो हागौ नामा ? बेखौ लानानै हादरनि थागिबि सुबुंफोरनि गेजेराव गोनो - गोथा जानो हमदों । बेराफार्से ससेल मिडियानि गेजेरजों खौरां फोसावनायखौ खोनानो मोन्दोंदि , हादरआव 1 डिसेम्बरनिफ्राय फिन लकडाउन जाफिनबावनो हासिगौ । नाथाय बे बाथ्राया बेसेबां सैथो बेयो सरकारनि आखाइयाव थाबाय । 
गुबुन हादतफोर बादि भारतआवबो फिन लकडाउन जाफिनगोन नामा ?